laion/Wikipedia-Exotic huggingface dataset:
ჩალიანხევის გორასამარხი

ჩალიანხევის გორასამარხი — არქეოლოგიური ძეგლი მდებარეობს დიდი შირაქის ველზე, ჩალიანხევის მარჯვენა მხარეს. თარიღდება ძვ. წ. III ათასწლეულის I ნახევრის ბოლო საუკუნეებით. 2000 წელს აღმოაჩინა და შეისწავლა აკც-ის კაე-მ (რაზმის ხელმძღვანელი ვ. ვარაზიშვილი). გორასამარხი კატაკომბურია (დიამეტრი — 20 მ. სიმაღლე — 1 მ). განძის მაძიებლებს იგი დაუზიანებიათ ორი შურფით, რადგანაც ერთს ჩაუჭრია დრომოსი, ხოლო მეორეს დასაკრძალავი კამერა. დასაკრძალავი კამერა ოვალურია, გუმბათოვანი (სიმაღლე — 1 მ. სიგრძე — 2,65 მ. სიგანე — 2 მ.), დამხრობილია აღმოსავლეთიდან დასავლეთით; გამოჭრილია ყვითელ თიხნარში — 3 მ სიღრმეზე. კამერაში აღმოჩნდა ოთხი სხვადასხვა გვერდზე მწოლარე, კიდურებმოხრილი ჩონჩხი, თავით ჩრდილო-აღმოსავლით ან ჩრდილო-დასავლეთით. სამარხის იატაკზე იდო ერთი ბრტყელი ქვა, რომლის გარშემოც (სამარხის დამზიანებელთა ცნობით) შემოწყობილი ყოფილა ექვსი თავის ქალა. სამარხში გამოვლინდა თიხის ექვსი ჭურჭელი: ჯამი, ორი ბადია, ორი თუნგულა და ტოლჩა. ხუთი მათგანი დამზადებულია სილანარევი, ერთი ბადია კი — განლექილი თიხისაგან. ჭურჭელი მოწაბლისფრო-მოწითალოა ან მონაცისფრო, ნაპრიალები. ზოგი პირვიწროა, შიგნით შეზნექილი. ჯამს ერთ მხარეს მიძერწილი აქვს მცირე, გამჭოლი ხვრელის მქონე, ჰორიზონტალური შვერილი. ბადიას, პირს ოდნავ ქვემოთ წვერით ქვევით მიმართული, მცირე გამჭოლხვრელიანი, კონუსური კოპი აქვს. როგორც ტოლჩისა და თუნგულებს ყელსა და მხარზე მიძერწილი აქვსთითო ყური, ორი მცირე ყური მიძერწილი აქვს ბადიასაც. დასაკრძალავ კამერას აღმოსავლეთ მხრიდან უკავშირდებოდა დრომოსი (სიგრძე — 3 მ.), რომელიც იწყებოდა ველის დონეზე და ირიბად ჩადიოდა დასაკრძალავი კამერის შესასვლელ ხვრელთან (სიმაღლე — 0,5 მ.), სადაც იგი მთავრდებოდა საფეხურით (სიმაღლე — 0,7 მ. სიგანე —0,8 მ.). დრომოსი მიწითა და რიყის ქვით იყო ამოვსებული. იგი ველის დონეზე გადახურული იყო დიდი, ბრტყელი ქვებით. დრომოსში დადასტურდა ხუთი მიცვალებული. მხოლოდ ერთ ჩონჩხზე შეიმჩნეოდა, რომ მიცვალებული დაკრძალული იყო მარჯვენა გვერდზე, კიდურებმოხრილი, თავით ჩრდილო-აღმოსავლეთით. მოპოვებული არქეოლოგიური მასალა დაცულია საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში. საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 275.
TV Tennis Electrotennis

TV Tennis Electrotennis (იაპონ. テレビテニス შემოკლებით TV Tennis ან Electrotennis?) — პირველი თაობის გამოყოფილი სახლის სათამაშო კონსოლი, გამოცემული კომპანია Epoch Co.-ის მიერ 1975 წლის 12 სექტემბერს. იგი იაპონიაში გამოშვებული პირველი სათამაშო კონსოლია. გამოვიდა Home Pong-ის გამოცემიდან რამდენიმე თვით ადრე ჩრდილოეთ ამერიკაში. კონსოლის თავდაპირველი ფასი იყო 19,000 იაპონურ იენა, ხოლო გაიყიდა დაახლოებით 10,000-მდე ეგზემპლარი. 1977 წელს შემუშავდა მისი მომდევნო კონსოლი TV Game System 10. TV Tennis Electrotennis — Toarcade.Wordpress TV Tennis Electrotennis — Super Gaijin Ultra Gamer ↑ 1.0 1.1 Retro-Gaming: Die allererste japanische Videospielkonsole feiert 40. Jubiläum (14 სექტემბერი, 2015). ციტირების თარიღი: 13 March 2019 ↑ 2.0 2.1 toarcade. (September 12, 2015) Japan's 1st Video Game Console was released 40 Years ago!. ციტირების თარიღი: 13 March 2019
ჰოლშტინური ჯიში

ჰოლშტინური ჯიში — მსხვილი რქოსანი საქონლის სარძევე მიმართულების ჯიში. ხასიათდება მსოფლიოში ყველაზე მაღალი მერძეულობით. გამოყვანილია XIX საუკუნის მე-2 ნახევარში აშშ-სა და კანადაში ჰოლანდიური და გერმანული საქონლის რძის პროდუქტიულობის ზრდისკენ მიმართული სელექციის გზით. ჰოლშტინური და ფრიზიული საქონლის მექარხნეთა ასოციაციების შერწყმის შემდეგ (1885) ეწოდა ჰოლშტინ-ფრიზიული. თანამედროვე სახელი 1983 წლიდან ეწოდება. მთავარი სარძევე ჯიშია აშშ-ში, კანადაში, ახალ ზელანდიაში, იაპონიაში, იტალიაში, ისრაელსა და სხვა ქვეყნებში. ძირითადად შავ-ჭრელი ფერისაა, აქვს ლაქების ფორმების, ზომებისა და განლაგების მრავალი ვარიაცია; აგრეთვე არსებობს წითელ-ჭრელი პოპულაცია. ექსტერიერით ტიპური სარძევე მიმართულების ცხოველია — თავი მსუბუქი, კისერი საშუალო სიგრძის და შედარებით წვრილი, მკერდი საშუალო სიღრმისა და განიერი; სხეულის უკანა მესამედი გრძელი და ფართო, ძვლეული წვრილი, კანი თხელი და დაფარულია ხშირი, მოკლე და ბზინვარე ბალანით; კისერზე კანი დანაოჭებულია, კიდურები და ჩლიქები მაგარი, ცური მოცულობიანი, უპირატესად ჯამისებრი ფორმის, კერტები უმეტესად ცილინდრული ფორმის. ფურის სიმაღლე მინდაოში 142–145 სმ, კუროსი 160–165 სმ. ცოცხალი მასა 650–700 კგ და 1100–1200 კგ შესაბამისად; ახალშობილი ხბოს მასა 30–35 კგ შეადგენს. იწველის 6–12 ათ. კგ რძეს, ცხიმიანობა 3,6–3,7%, ცილის შემცველობა 3,1%. ჰოლშტინურ ჯიშს ეკუთვნის ლაქტაციური მონაწველის მიხედვით რძის ცხიმის გამოსავლის რეკორდი — 1052 კგ (მონაწველი 27674,2 კგ; ცხიმიანობა 3,8%). წითელ-ჭრელი ჰოლშტინები ნაკლები მონაწველით, მაგრამ რძის მაღალი ცხომიანობით ხასიათდება (3,95–4,2%). ჰოლშტინური ჯიშის კუროებს ხშირად იყენებენ არსებული ჯიშების გაუმჯობესებასა და ახლების გამოყვანაში. საქართველოში ჰოლშტინური ჯიშის წითელ-ჭრელი ინდივიდები შემოყვანილია გარდაბნის მუნიციპალიტეტის სოფელ თელეთში, აგრეთვე სენაკის მუნიციპალიტეტის სოფელ თეკლათის კოოპერატივ „ტყირში“, საიდანაც გავრცელდა სხვა მუნიციპალიტეტებშიც. Щеглов Е. В. ГОЛШТИНСКАЯ ПОРОДА დაარქივებული 2019-06-26 საიტზე Wayback Machine. // Большая российская энциклопедия. Том 7. Москва, 2007, стр. 366. შეგიძლიათ იხილოთ მედიაფაილები თემაზე „ჰოლშტინური ჯიში“ ვიკისაწყობში. ჰოლშტინური ჯიში — სტატია ენციკლოპედია ბრიტანიკიდან (ინგლისური) ↑ 1.0 1.1 1.2 1.3 ბასილაძე, დ., ქილიფთარი ც., კობახიძე მ., ფურის სარძეო პროდუქტიულობის გადიდების გზები ფერმერულ მეურნეობებში, გვ. 10, თბ., 2017. ↑ Большая российская энциклопедия. Том 7. стр. 366. ↑ 3.0 3.1 3.2 3.3 3.4 3.5 ძროხის ჰოლშტინური ჯიში – სარძეო მიმართულება. agrokavkaz.ge (19 სექტემბერი, 2018). ციტირების თარიღი: 20 აგვისტო, 2019. ↑ 4.0 4.1 4.2 4.3 სასოფლო-სამეურნეო ცხოველთა მოვლა-შენახვა, გვ. 69.
Coleco Telstar-ის სერია

Coleco Telstar — პირველი თაობის გამოყოფილი სახლის სათამაშო კონსოლი, შექმნილი და გამოცემული კომპანია Coleco-ს მიერ 1976 წელს. Telstar-ის კონსოლები იყიდებოდა ნაწილობრივ დაშლილ მდგომარეობაში. მომხმარებელს დამოუკიდებლად უნდა დაემონტაჟებინა დეკორატიული პანელი და კონტროლერი კონსოლის კორპუსზე. ამ ნაბიჯით, კომპანია ცდილობდა სისტემის აწყობის დანახარჯების შემცირებას. საერთო ჯამში გამოვიდა კონსოლის 14 მოდიფიკაცია, მათგან 11 დაფუძნებული იყო General Instrument-ის AY-3-8500 ჩიპზე. საერთო ჯამში, პირველი მოდელის, Coleco Telstar-ის გაყიდებმა 1 მილიონი ეგზემპლარი შეადგინა. გამოსვლიდან ორი წლის შემდეგ, 1978 წელს Coleco Telstar-ის სერიის კონსოლების წარმოება შეწყდა. 1982 წელს კომპანია Coleco-მ გამოუშვა თავისი მომდევნო სისტემა ColecoVision, რომელიც მომხმარებლებს სთავაზობდა არკადული სისტემის მსგავს მძლავრ გრაფიკასა და შესაძლებლობებს, აგრეთვე ტექნიკური მახასიათებლების გაუმჯობესების შესაძლებლობას. Coleco Telstar Alpha Coleco Telstar Colormatic Coleco Telstar Combat! Coleco Telstar Colortron Coleco Telstar Marksman Coleco Telstar Arcade შეგიძლიათ იხილოთ მედიაფაილები თემაზე „Coleco Telstar-ის სერია“ ვიკისაწყობში. The ColecoVision, with 1982 TV commercial[მკვდარი ბმული] Pong-Story: All Coleco Telstar systems, with photos Telstar and other systems The Dot Eaters entry დაარქივებული 2018-07-14 საიტზე Wayback Machine. on the history of Telstar and Coleco The COLECO Story by Ralph H. Baer დაარქივებული 2019-12-21 საიტზე Wayback Machine. Feature titled „THE MOST BIZARRE CONSOLE FLOPS IN GAMING HISTORY“ ↑ Herman, Leonard (1997). Phoenix: the fall & rise of videogames, 2nd, Union, NJ: Rolenta Press, გვ. 20. ISBN 0-9643848-2-5. ციტირების თარიღი: 16 February 2012. „Like Pong, Telstar could only play video tennis but it retailed at an inexpensive $50 that made it attractive to most families that were on a budget. Coleco managed to sell over a million units that year.“  ↑ Archived copy. დაარქივებულია ორიგინალიდან — 4 ოქტომბერი, 2009. ციტირების თარიღი: 2009-09-30. ↑ 3.0 3.1 3.2 3.3 3.4 Kaplan, Deeny, ed. (Winter 1978). „The Video Games“. Video (Buyer's Guide). Reese Communications. 1 (1): 17–30. ISSN 0147-8907. დახრილი (კურსივი) ან მუქი ტექსტი არ არის დაშვებული |journal=-ში (დახმარება) ↑ 4.0 4.1 4.2 4.3 4.4 Kaplan, Deeny, ed. (Winter 1979). „Video Games“. Video (Buyer's Guide). Reese Communications. 2 (1): 33–42. ISSN 0147-8907. დახრილი (კურსივი) ან მუქი ტექსტი არ არის დაშვებული |journal=-ში (დახმარება)
ორმაგად შესახსრებული ავტობუსი

ორმაგად შესახსრებული ავტობუსი — სამი სექციისგან შემდგარი, გაზრდილი ტევადობის ავტობუსი ან ტროლეიბუსი. ამ სახის ტრანსპორტი გამოიყენება საგანგებოდ ავტობუსების ჩქაროსნულ სისტემებში, განსაკუთრებით დიდი ოდენობის ხალხის გადასაყვანად, სამანქანო მოძრაობისგან ცალკე გამოყოფილი ზოლის მეშვეობით. ორმაგად შესახსრებული ავტობუსი არის 24 მეტრზე გრძელი, მგზავრების ჩასხდომისთვის აქვს 4 ან 5 წყვილი კარი და შეუძლია გადაიყვანოს 230–270 კაცამდე. დიდი გაბარიტიდან გამომდინარე, მისი მანევრირება რთულია, ამიტომ მოძრაობისთვის იგი საჭიროებს ფართო, მკვეთრი მოსახვევებისგან თავისუფალ, ცალკე გამოყოფილ გზას, შესაბამისი ინფრასტრუქტურის მოწყობით. სწორედ ამიტომ, მას როგორც წესი, ავტობუსების ჩქაროსნულ სისტემებში იყენებენ მრავალზოლიან, მაღალი მგზავრბრუნვის მაგისტრალურ გზებზე, დიდი რაოდენობის ხალხის, უფრო ეფექტიანად ტრანსპორტირებისთვის. ამგვარი ავტობუსით სარგებლობის უპირატესობა, ჩვეულებრივი ზომის ავტობუსთან შედარებით ისაა, რომ ერთბაშად მეტი ადამიანის ჩასხდომაა შესაძლებელი, რაც საგრძნობლად ამცირებს ტრანსპორტის შეყოვნების დროს გაჩერებებზე. აგრეთვე, რაც უფრო ტევადია სატრანსპორტო საშუალება, მით უფრო ნაკლები რაოდენობის გამოყვანაა საჭირო, არსებული მგზავრბრუნვის დასაკმაყოფილებლად. ეს კი თავისმხრივ ამცირებს დანახარჯებს დამატებითი ერთეულებისთვის მძღოლების დაქირავებაზე, ტექნიკურ მომსახურებაზე და ა. შ. მისი ნაკლოვანებაა, გაზრდილი დრო აჩქარებისას და დამუხრუჭებისას, დიდი ფართობის აუცილებლობა სამოძრაოდ და მიხვეულ-მოხვეულ გზებზე, გართულებული მანევრირება. ↑ 1.0 1.1 1.2 Suzuki, Hiroaki; Dastur, Arish; Moffatt, Sebastian; Yabuki, Nanae (2010-05-01). Eco2 cities — ecological cities as economic cities (ინგლისური), გვ. 174. ISBN 978-0-8213-8046-8. ციტირების თარიღი: 2019-08-21.  ↑ Hidalgo, Darío (2012-11-24). BRT and BHLS around the world: Explosive growth, large positive impacts and many issues outstanding (ინგლისური), გვ. 7. ციტირების თარიღი: 2019-08-21.  დაარქივებული 2019-08-21 საიტზე Wayback Machine. ↑ Giuliano, Genevieve (2003-04-24). TCRP Report 90 – Bus Rapid Transit, Volume 1: Case Studies in Bus Rapid Transit (ინგლისური), გვ. 21. ციტირების თარიღი: 2019-08-21.  ↑ „Journal of Public Transportation“. Center for Urban Transportation Research. 2011. ISSN 1077-291X. დაარქივებულია ორიგინალიდან — 2018-07-21. ციტირების თარიღი: 2019-08-19. დამოწმება journal საჭიროებს |journal=-ს (დახმარება)
Epoch Co.

Epoch Co., Ltd. (იაპონ. (株式会社エポック社) — სათამაშოებისა და ვიდეო თამაშების მწარმოებელი იაპონური კომპანია, დაარსებული 1958 წელს. ყველაზე მეტად ცნობილია „დორაემონზე დაფუძნებული ვიდეო თამაშებისა და Sylvanian Families-ის ხაზის სათამაშოების შექმნით. 1970-1990-იან წლებში ქმნიდა ვიდეო თამაშების კონსოლებს, მათ შორისაა: TV Tennis Electrotennis (1975), Cassette Vision (1981) და Super Cassette Vision (1984). ოფიციალური საიტი Epoch Co. — Giant Bomb
თამარ გაბისონია

თამარ გაბისონი (დ. 10 მარტი, 1980) — ქართველი იურისტი, სამოქალაქო უფლებების დამცველი. დაიბადა 1980 წლის 10 მარტს, ქალაქ ზუგდიდში. დაამთავრა თბილისის სახელმწიფო უნივერსიტეტი და მიენიჭა სამართლის მაგისტრის ხარისხი. 2007 წელს სტაჟირება გაიარა ინგლისის არასამთავრობო ორგანიზაცია „ინტერაიტისის“ ოფისში (ლონდონი) და მონაწილეობა მიიღო ადამიანის უფლებათა ჰელსინკის ფონდის მიერ პოლონეთში მოწყობილ საზაფხულო სკოლაში. მონაწილეობდა რამდენიმე საერთაშორისო ტრენინგში. 2008-2009 წლებში იყო საქართველოს პროფკავშირების იურისტი. 2003 წლიდან მუშაობს არასამთავრობო ორგანიზაცია „კონსტიტუციის 42-ე მუხლში“; არის ამ ორგანიზაციის აღმასრულებელი დირექტორი. არის საქართველოს ადვოკატთა ასოციაციის წევრი. თავისუფლების დღიურები, 2013 : რადიო „თავისუფლების“ პროექტი, გვ. 295, თბ., 2014. თამარ გაბისონია — საქართველოს ბიოგრაფიული ლექსიკონი
Gakken Compact Vision TV Boy

Compact Vision TV Boy (იაპონ. TV ボーイ?) — მეორე თაობის სახლის სათამაშო კონსოლი, შექმნილი და გამოცემული კომპანია Gakken-ის მიერ 1983 წელს იაპონიაში. სისტემა გამოვიდა მესამე თაობის დასაწყისში, მაგრამ ფერების ნაკლებობისა და ეკრანის დაბალი გაფართოების გამო ითვლება მეორე თაობის კონსოლად. მისი ფასი შეადგენდა 8800 იაპონურ იენს. იგი შეიქმნა, რათა კონკურენცია გაეწია Epoch Cassette Vision-ისთვის, რომელსაც იმხანად იაპონიის კონსოლების ბაზრის 70% ეკავა. Compact Vision TV Boy გამოვიდა Nintendo Famicom-ისა და Sega SG-1000-ის გამოცემიდან ერთი თვის შემდეგ, რომლებიც გამოირჩეოდნენ მძლავრი აპარატული უზრუნველყოფით. ამას გარდა, იაპონიაში კომპანია Epoch-მა გამოსცა ახალი კონსოლი Cassette Vision Jr. ამ და კიდევ სხვა ფაქტორებმა განაპირობეს მისი წარუმატებლობა ბაზარზე. სულ კონსოლზე გამოვიდა ექვსი თამაში: „Excite invaders“ „Mr. Bomb“ „Robotan Wars „Super cobra“ „Frogger“ „Urban war year 200X“ Gakken Compact Vision TV Boy — Video Vame Kraken Gakken Compact Vision TV Boy დაარქივებული 2018-01-15 საიტზე Wayback Machine. — Ultimate Console Database Gakken Compact Vision TV Boy დაარქივებული 2018-08-17 საიტზე Wayback Machine. — OLD-COMPUTER ↑ Compact Vision TV Boy by Gakken. videogamekraken.com. ციტირების თარიღი: 21 აგვისტო, 2019. ↑ Kevin Baker= (2013). The Ultimate Guide to Classic Game Consoles, გვ. 18. ISBN 978-1456617080.
Turn It On Again

ეს არის სტატია სიმღერაზე. 1999 წლის კრებულის შესახებ იხილეთ სტატია Turn It On Again: The Hits. ინფორმაცია 2007 წლის ტურნეზე იხილეთ სტატიაში Turn It On Again: The Tour. „Turn It On Again“ — ინგლისური პროგრესული როკ-ჯგუფ ჯენესისის სინგლი 1980 წლის ალბომიდან Duke. სიმღერის ტექსტში საუბარია ადამიანზე, რომელიც მხოლოდ ტელევიზორს უყურებს. ტელეეკრანთან რეგულარული ჯდომის შედეგად იგი ფიქრობს, რომ ყველა ადამიანი, რომელსაც იქ ხედავს, მისი მეგობარია. სიმღერას ახასიათებს ცვალებადი რითმი - სიმღერისა და მისამღერის რითმი 13/4-თ განისაზღვრება, ხოლო შესავალი და ე.წ. ბრიდჯი (bridge) - ტაქტში ოთხი ცემით. Turn It On Again, ჯგუფის ერთ-ერთი ადვილად ამოცნობადი სიმღერაა, რომელიც რეგულარულად სრულდება ჯენესისის კონცერტებზე. ასევე ეწოდა 1999 წლის ალბომს Turn It On Again: The Hits' და 2007 წლის მსოფლიო ტურს Turn It On Again: The Tour. Turn It On Again Behind The Lines (Part 2) ფილ კოლინზი - დასარტყმელი საკრავები, პერკუსია, ვოკალი ტონი ბენქსი - კლავიშებიანი საკრავები მაიკ რეზერფორდი - გიტარა, ბას გიტარა Turn It On Again ასევე გამოიცა როგორც პრომო-დისკი 1982 წლის საკონცერტო ალბომისთვის Three Sides Live. სინგლში, ამ სიმღერის გარდა შეტანილია კიდევ ორი ცოცხლად ჩაწერილი სიმღერა - Me And Sarah Jane და Who Dunnit?.
გურამ გაბუნია

გურამ გაბუნია (დ. 5 აგვისტო, 1936) — ქართველი ექიმი, ბავშვთა ქირურგიის საზოგადოების წევრი. დაიბადა 1936 წლის 5 აგვისტოს, მარტვილის რაიონის სოფელ ბანძაში. 1962 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1962-1963 წლებში იყო მარტვილის რაიონის საავადმყოფოს ქირურგი. 1966-1969 წლებში ბავშვთა ქირურგიის კათედრის ასპირანტი, ხოლო 1969 წლიდან აღნიშნული კათედრის დოცენტი. გამოცემული აქვს 22 სამეცნიერო ნაშრომი, არის ექიმი-ქირურგი და მედიცინის მეცნიერებათა კანდიდატი. 1970 წელს დაიცვა საკანდიდატო დისერტაციის თემა — „მწვავე ჰემატოგენური ოსტეომიელიტის ადრეული დიაგნოსტიკა და მკურნალობის საკითხისათვის ბავშვთა ასაკში“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, გვ. 53, თბ., 2000. გურამ გაბუნია — საქართველოს ბიოგრაფიული ლექსიკონი
ვიჩეგდა

ვიჩეგდა (რუს. Вычегда, კომ. Эжва) — მდინარე რუსეთში, კომის რესპუბლიკასა და არხანგელსკის ოლქში; მდ. ჩრდილოეთის დვინის ყველაზე დიდი შენაკადი (მარჯვენა). სიგრძე 1130 კმ, აუზის ფართობი 121 ათ. კმ². სათავეს იღებს ტიმანის ჭიუხის სამხრეთ კიდეზე. ზემო წელში ხეობა ვიწროა, ჩაჭრილია 20–40 მეტრზე, აქვს ჭორომები. შუაწელში და ქვემოთში მიედინება განიერ ჭალაში; ამ დაჭაობებულ ჭალაში ბევრი ტოტი და ნაკალაპოტარია. კალაპოტს უხვად აქვს ქვიშის ჩქერები. იკვებება შერეულად, ჭარბობს თოვლის წყლები. საშუალო წლიური ხარჯი ქალაქ სიქტივკართან 603 მ³/წმ, შესართავთან — 1160 მ³/წმ. გაძვიფვა ნოემბრის დასაწყისიდან აპრილის ბოლომდე გრძელდება. მთავარი შენაკადებია: ვოლი, ვიშერა, ვიმი (მარჯვენა); ნემი, ჩრდილოეთის კელტმა, ლოკჩიმი, სისოლა, ვილედი (მარცხენა). ვიჩეგდის აუზში 6000 ათ.-ზე მეტი მცირე ზომის ტბაა საერთო ფართობით 191 კმ². დასაცურებელი მდინარეა. გაზაფხულზე სანაოსნოა ნავმისადგომ ვოლდინომდე (959 კმ), ზაფხულ-შემოდგომის პერიოდში — დაბა უსტ-კულომამდე (693 კმ). ვიჩეგდაზე მდებარეობს ნავმისადგომი ქალაქები: სიქტივკარი, სოლვიჩეგოდსკი, იარენსკი, მეჟოგი, აიკინო, კოტლასი (შესართავზე), უსტ-კულომი. ВЫЧЕГДА დაარქივებული 2019-06-02 საიტზე Wayback Machine. // Большая российская энциклопедия. Том 6. Москва, 2006, стр. 155. ↑ 1.0 1.1 1.2 ქართული საბჭოთა ენციკლოპედია, ტ. 4, თბ., 1979. — გვ. 434.
Odyssey-ის სერია

Odyssey (Magnavox Odyssey, Philips Odyssey) — სახლის სათამაშო კონსოლების ხაზი, თავდაპირველად შემუშავებული კომპანია Magnavox-ის მიერ 1972 წელს. 1974 წლიდან Odyssey-ის სერიას უშვებდა Philips, მას შემდეგ რაც შეისყიდა კომპანია Magnavox. 1977-1978 წლებში სისტემა გამოდიოდა Philips Odyssey-ის სავაჭრო ნიშნის ქვეშ. ხაზი მოიცავს ორიგინალ Magnavox Odyssey-ის, კარტრიჯულ Magnavox Odyssey²-ის, Odyssey-ის გამოყოფილი სახლის სათამაშო კონსოლებისა და Philips Odyssey-ის (1977-1978) სერიებს. 1972 წელს გამოვიდა ვიდეო თამაშების პიონერის, რალფ ბაერის შექმნილი მსოფლიოში პირველი კომერციული სახლის ვიდეო თამაშების კონსოლი Magnavox Odyssey. საერთო ჯამში Odyssey-ის ხაზი მოიცავს 12 კონსოლს. Magnavox Odyssey 200 The Magnavox Odyssey 300 The Odyssey 3000 The Odyssey 4000 The Philips Odyssey 200 The Philips Odyssey 2001 The Philips Odyssey 2100 Magnavox Odyssey² Odyssey-ის სერიის ისტორია — Pong-Story Magnavox Odyssey დაარქივებული 2019-08-21 საიტზე Wayback Machine. — 1upgame ↑ Wayback Machine (2008-03-08). დაარქივებულია ორიგინალიდან — 2008-03-08. ციტირების თარიღი: 2019-05-26
Microvision

Microvision (აგრეთვე ცნობილი როგორც MB Microvision) — პირველი პორტატიული ვიდეო თამაშების კონსოლი, რომელიც მოიხმარდა მოხსნად სათამაშო კარტრიჯებს. გამოსცა კომპანია Milton Bradley Company-იმ 1979 წლის ნოემბერში. კონსოლს გააჩნდა მცირე ზომის თხევად-კრისტალური ეკრანი 16x16 პიქსელებით. მისი უნიკალურობა მდგომარეობდა იმაში, რომ ცენტრალური პროცესორი და მართვის ღილაკები დამაგრებული ჰქონდა კარტრიჯზე, ხოლო კონსოლზე განთავსებული იყო ეკრანის და ღილაკების ჩიპი და აგრეთვე მცირე ზომის პადლი. მოიხმარდა ორი სახის პროცესორს: 8-ბიტიანი Intel 8021 და Texas Instrument-ის TMS1100, თითოეული 100 კილოჰერცი ტაქტური სიხშირით. გააჩნდა 32 ნიბლი (16 ბაიტი) ოპერატიული მეხსიერება. ღილაკების რაოდენობა ვარირებდა 2-დან 12-მდე, დამოკიდებული კონკრეტულ თამაშზე. კონსოლის დიზაინერი იყო ჯეი სმითი, რომელმაც რამდენიმე წლის შემდეგ შექმნა სახლის კონსოლი Vectrex. Microvision-ის პორტაბელურობისა და სათამაშო კარტრიჯების წყალობით, კომპანიამ პირველივე წელიწადში 15 მილიონი დოლარი გამოიმუშავა. მიუხედავად ამისა, ცოტა რაოდენობის კარტრიჯების და ვიდეო თამაშების კომპანიების მხარდაჭერის არარსებობის, აგრეთვე სხვადასხვა ტექნიკური პრობლემებისა და მცირე ზომის ეკრანის გამო, მისი წარმოება შეწყდა 1981 წელს. არსებობის ისტორიაში გამოიცა მხოლოდ და მხოლოდ 13 ერთეული თამაში. კონსოლს კომპლექტში მოჰყვებოდა თამაში „Blockbusters“. საერთო ჯამში გაიყიდა კონსოლის 8 მილიონი ეგზემპლარი. Microvision — პორტატიული კონსოლების მუზეუმი Microvision — Pop Culture Maven Microvision — The Video Game Kraken Microvision — Giant Bomb ↑ PC Timeline. დაარქივებულია ორიგინალიდან — 2016-10-15. ციტირების თარიღი: 2019-08-21. ↑ Sfetcu, Nicolae (2014-05-04). Game Preview (en). Nicolae Sfetcu.  ↑ www.lookingtodraw.com, MICHAEL J. BARNES, ILTD DESIGN SERVICES,. PC Timeline. The Freeman PC Museum... Largest Collection of Vintage Computers On The Web.. დაარქივებულია ორიგინალიდან — 2016-10-15. ციტირების თარიღი: 22 იანვარი, 2017. ↑ Milton Bradley Microvision (U.S.). დაარქივებულია ორიგინალიდან — 2018-08-21. ციტატა: „the console itself is nothing more than controls, LCD panel and a controller chip for the LCD panel. Each cartridge contains the microprocessor, which happens to have a small amount of ROM space on it that MB loaded the game code onto.“ ციტირების თარიღი: 2018-12-02. ↑ MB Microvision Handheld Games Console. დაარქივებულია ორიგინალიდან — 2017-07-10. ციტატა: „In fact, it was the cartridge itself that contained the CPU, and just to confuse everyone two different ones were used.“ ციტირების თარიღი: 2018-12-02. ↑ Информация об игровой системе Microvision на сайте GameFaqs ↑ A Brief History of Handheld Video Games
ბურაქ ოზჩივითი

ბურაქ ოზჩივითი (თურქ. Burak Özçivit; დ. 24 დეკემბერი, 1984, სტამბოლი) — თურქი მსახიობი და ყოფილი მოდელი. ბურაქ ოზჩივითმა 2001 წელს დაამთავრა კაზემ იშმენის საშუალო სკოლა და სწავლა მარმარას უნივერსიტეტში სახვითი ხელოვნების ფაკულტეტზე განაგრძო. 2003 წელს იგი თურქეთის საუკეთესო მოდელად დაასახელეს. კონკურსის დასრულების შემდეგ, მან მუშაობა დაიწყო სააგენტოსთან Uğurkan Erez. სამუშაოს დაწყების შემდეგ მოდელირება შეაჩერა. 2005 წელს კვლავ დაბრუნდა თურქეთის საუკეთესო მოდელის კონკურსში და დასახელდა საუკეთესოდ. შედეგად, იგი შეუერთდა მსოფლიოს საუკეთესო მოდელებს და დაასახელდა მეორე საუკეთესო მოდელად მსოფლიოში. პირველი სამსახიობო გამოცდილება სერიალში მინუს 18 მიიღო, სადაც კომისარი მურათის როლი შეასრულა. 2007 წლის ნოემბერში მან ითამაშა ფილმში „Musallat“, რომელიც გამოვიდა თეატრებში. 2008 წლის ზაფხულში ითამაშა პერსონაჟი გვენი სერიალში „Baba Ocağı“. მოგვიანებით, შეასრულა ჩეთინის როლი სერიალ „პატარა საიდუმლოებებში“. 2011-2013 წლებში ითამაშა სერიალ დიდებულ საუკუნეში, სადაც მალქუჩოღლუ ბალი ბეის როლი შეასრულა, ამავე წელს (2013) შეასრულა ქამრანის როლი სერიალ „ნარჩიტაში“, სერიალში თამაშისას ერთმანეთი შეუყვარდათ ბურაქსა და ფაჰრიე ევჯენს, 2017 წელს კი იქორწინეს. მისი მომდევნო სერიალი იყო შავი სიყვარული, სადაც ქემალის როლი შეასრულა, გადაღებები 2015 წელს დაიწყო და 2017 წელს დასრულდა. ბურაქ ოზჩივითი კინოფილმების ინტერნეტ-მონაცემთა ბაზაში ბურაქ ოზჩივითი Twitter-ზე
მეტალახია

მეტალახია, მეტალახე (ლათ. Limicola falcinellus) — ფრინველი ჩიბუხასებრთა ოჯახისა. ამავე დასახელების გვარის ერთადერთი წარმომადგენელი. მისი სხეულის სიგრძეა 15–18 სმ, მასა 30–50 გ. დედალი ზომებით მამალს აღემატება. ნისკარტი გრძელია, ბოლოში ქვევითა მხარეს მოხრილი. შუბლი და კეფა მუქი მურაა, სადაც ორი გრძივი, ვიწრო, მოთეთრო ზოლი გასდევს; თვალის ზემოდან ბევრად ფართო, ღია ფერის ზოლია. სხეულის ზედა ნაწილი მოშავო-მურად არის შეფერილი, აყრია წითური და თეთრი ფხაჭები, რაც წარმოქმნის ქერცლოვან შეფერილობას (ნახატს); კუდზედა ბულბული და სხეულის ქვედა ნაწილი თეთრია; კისერზე, მკერდსა და გვერდებზე მუქი, სამკუთხედის ფორმის ლაქები აყრია. ბუდობს ევრაზიის ტუნდრის სამხრეთ სარტყელში, ტყეტუნდრასა და ჩრდილოეთ ტაიგაში; იზამთრებს აღმოსავლეთ აფრიკის, სამხრეთ აზიის, ინდონეზიისა და ავსტრალიის სანაპიროებზე. ძირითადად სახლობს ჭაობებში, მთებში ადის ზღვის დონიდან 1000 მეტრამდე. იკვებება მცირე ზომის უხერხემლოებითა და წყლის მცენარეთა თესლებით. ბუდეს აკეთებს წყლით გარშემორტყმულ ბურცობზე ან ბუჩქზე. დედალი დებს 4 (ზოგჯერ 3) კვერცხს, კრუხობს მამალი დაახლ. 3 კვირის განმავლობაში; ბარტყებზეც, როგორც ჩანს, მხოლოდ ის ზრუნავს. Лоскот В. М. ГРЯЗОВИК დაარქივებული 2019-08-21 საიტზე Wayback Machine. // Большая российская энциклопедия. Том 8. Москва, 2007, стр. 101. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 22, 135, 199. ↑ მეტალახე // დიდი ქართულ-ინგლისური ლექსიკონი, ლონდონი: გარნეტი, 2006.
The Mama Tour

Genesis Live – The Mama Tour — ინგლისური პროგრესული როკ-ჯგუფ ჯენესისის 1984 წლის ვიდეო, რომელიც ასახავს იმავე წლის თებერვლის კონცერტს ბირმინგემის ეროვნულ საგამოფენო ცენტრში. ფილმის რეჟისორია ჯიმ იუკიჩი. ვიდეოფილმში შეტანილი სიმღერების უმრავლესობა აღებულია ალბომიდან Genesis - „Mama“, „That's All“, „Illegal Alien“, „It's Gonna Get Better“ და ორნაწილიანი პიესა „Home by the Sea/Second Home by the Sea“. ალბომიდან Abacab სრულდება სიმღერები „Keep It Dark“ და სასათაურო, Abacab. ამის გარდა, ჯგუფი უკრავს უფრო ადრეულ სიმღერებს, რომელთა ნაწილიც სიმღერების კომპილაციური ალბომის სახით სრულდება. იგივე ტიპის კრებული სრულდებოდა 1986-1987 და 2007 წლის ტურნეებზე. ვიდეოფილმის გარეკანი დაფუძნებულია სინგლის „Mama“ და ალბომის Genesis ყდებზე. Genesis Live - The Mama tour იყო ჯგუფის მეორე ოფიციალური ვიდეოფილმი, კონცერტის Three Sides Live შემდეგ. ფილმის DVD ვერსია გამოიცა კომპილაციის Genesis Movie Box 1981–2007 შემადგენლობაში. Abacab That's All Mama Illegal Alien Home by the Sea Second Home by the Sea Keep It Dark It's Gonna Get Better In the Cage/The Cinema Show/...In That Quiet Earth/The Colony of Slippermen Afterglow Drum Duet Turn It On Again (Medley) DVD The Making Of The Mama Album ჯიმ იუკიჩის ვიდეოგრაფია დაარქივებული 2007-09-30 საიტზე Wayback Machine.